

**ระบบเตือนภัยเศรษฐกิจอุตสาหกรรมภาคตะวันออก**

**เดือนมิถุนายน 2567 “ส่งสัญญาณฟื้นตัวต่อเนื่อง”**

**คาดการณ์เฉลี่ย 2 เดือนข้างหน้า “ส่งสัญญาณปกติเบื้องต้น”**

**คาดการณ์เฉลี่ย 4-6 เดือนข้างหน้า “ส่งสัญญาณปกติเบื้องต้น”**

**เผยแพร่ : 25 มิถุนายน 2567**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนมิถุนายน 2567**

* + **เศรษฐกิจอุตสาหกรรมภาคตะวันออกส่งสัญญาณฟื้นตัวต่อเนื่อง**
	+ **ปัจจัยภายในประเทศปรับเพิ่มขึ้นจากเดือนก่อนเป็นส่วนใหญ่
	แม้มีภาวะเฝ้าระวังในด้านยอดขายรถจักรยานยนต์และระดับ
	การผลิตที่เผชิญปัญหาอุปสงค์อ่อนแอและการส่งออกลดลง**
	+ **ปัจจัยต่างประเทศอยู่ในเกณฑ์ภาวะปกติเบื้องต้นตามการฟื้นตัวในภาคการผลิตของญี่ปุ่น และความเชื่อมั่นฯของสหรัฐฯ และ
	สหภาพยุโรป**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนมิถุนายน 2567**

 **CONS\_11 CONS \_18 MNR\_TH NEW\_BOT PRO\_TH SI\_TH\_3E TISI\_3E**

 **BSI\_TH\_3E BCI\_US CCI\_OECD CCI\_EA19 PMI\_JP**

 **CONS\_11 CONS\_18 MNR\_TH NEW\_BOT PRO\_TH SI\_TH\_3E TISI\_3E**

 **BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (ก.ค.-ส.ค.67) “ส่งสัญญาณปกติเบื้องต้น”** ปัจจัยทั้งในประเทศและคู่ค้าหลักยังมีแนวโน้มขยายตัวจากปัจจุบัน โดยเฉพาะการเข้าสู่ภาวะฟื้นตัวของภาคการผลิตญี่ปุ่น แต่ยังต้องเฝ้าระวังอุปสงค์ในประเทศที่ยังอ่อนแอตามกำลังซื้อ อีกทั้งการแข่งขันสูงในตลาดการค้า

**คาดการณ์ 4-6 เดือนข้างหน้า (ก.ย.-พ.ย.67) “ส่งสัญญาณปกติเบื้องต้น”** ปัจจัยในประเทศมีแนวโน้มชะลอตัวจากปัจจุบัน โดยเฉพาะราคาเชื้อเพลิงที่ปรับตัวเพิ่มขึ้นส่งผลกระทบต่อราคาขายสินค้า ส่วนปัจจัยต่างประเทศฟื้นตัวต่อเนื่อง หากไม่มีปัจจัยจากข้อพิพาทการค้าเพิ่มมากขึ้น

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณปกติเบื้องต้น”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวัง”** ยอดขายรถจักรยานยนต์ภาพรวมหดตัวจากช่วงเดียวกันในปีก่อน เนื่องจากยอดขายรถจักรยานยนต์สำเร็จรูปในประเทศยังซบเซา และการส่งออกหดตัวในหลายตลาด ได้แก่ จีน ไต้หวัน ญี่ปุ่น ออสเตรเลีย และแคนาดา เป็นต้น
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณปกติเบื้องต้น”** ปริมาณจำหน่ายน้ำมันฯ ขยายตัวจากช่วงเดียวกันในปีก่อน
ตามผลของการบริโภคในหมวดบริการที่ปรับเพิ่มขึ้นตามการท่องเที่ยว ทั้งนี้ ปริมาณจำหน่ายอาจได้รับแรงกดดันด้านราคาในระยะข้างหน้าจึงควรเฝ้าระวัง
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณปกติเบื้องต้น”** อัตราดอกเบี้ยปรับคงที่ตามมติที่ประชุม กนง.
ครั้งล่าสุด เพื่อรักษาขีดความสามารถของนโยบายการเงินในการรองรับความไม่แน่นอนทางเศรษฐกิจ แต่มีแนวโน้มที่อาจจะปรับลดลงได้ในระยะข้างหน้า
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวัง”** แม้ค่าดัชนีจะขยายตัวแต่ยังอยู่ในสภาวะแย่ลง จากปัจจัยกดดันด้านอุปสงค์
ทั้งในและต่างประเทศ ความระมัดระวังในการปล่อยสินเชื่อ และการแข่งขันด้านราคาของยานยนต์ไฟฟ้า ทำให้ผู้ซื้อชะลอการตัดสินใจเพื่อรอดูสถานการณ์
* **ดัชนีการผลิตของไทย (PRO\_TH) : “ส่งสัญญาณเฝ้าระวัง”** จากความต้องการที่ซบเซาตามกำลังซื้อที่ในประเทศที่เปราะบาง เนื่องจากหนี้ครัวเรือน
ที่ยังคงอยู่ในระดับสูง และสัดส่วนหนี้เสียปรับตัวสูงขึ้น รวมถึงผลกระทบของสินค้าราคาถูกจากต่างประเทศที่เข้ามาแข่งขันด้านราคาในไทยเพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_E) : “ส่งสัญญาณปกติเบื้องต้น”** ค่าดัชนีกลับมาขยายตัวเล็กน้อย โดยความเชื่อมั่นธุรกิจ ทั้งในภาคการผลิตและภาคที่มิใช่การผลิตทรงตัวอยู่เหนือระดับ 50 โดยหมวดโรงแรมและร้านอาหารมีความเชื่อมั่นด้านปริมาณให้บริการและ
ผลประกอบการเพิ่มขึ้น ทั้งนี้ ในหมวดอสังหาริมทรัพย์มีความเชื่อมั่นลดลงในทุกองค์ประกอบ จากความกังวลภาวะเศรษฐกิจและปัญหาหนี้ครัวเรือน

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น”** ความเชื่อมั่นฯ เริ่มมีระดับทรงตัวตามแรงกดดันจากอัตราดอกเบี้ยนโยบายที่ยังไม่ปรับลดลง ประกอบกับภาคบริการที่ชะลอตัวและการบริโภคที่เติบโตได้ไม่ดี สะท้อนจากมูลค่าการค้าปลีกที่เปลี่ยนแปลงไม่มาก
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณปกติเบื้องต้น”** ความเชื่อมั่นฯ ขยายตัวจากช่วงเดียวกันในปีก่อน แต่ชะลอลงจากเดือนก่อนหน้า ตามความเชื่อมั่นที่ชะลอลงในสหรัฐอเมริกา เม็กซิโก และกลุ่มจี 7 โดยความกังวลด้านรายได้ยังเป็นปัจจัยสำคัญที่ทำให้การเติบโตชะลอลงในเดือนนี้
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น”** ค่าดัชนีขยายตัวทั้งจากช่วงเดียวกันในปีก่อนและเดือนก่อน ตามทิศทางการขยายตัวของอัตราเงินเฟ้อที่ปรับความร้อนแรงลง ช่วยหนุนรายได้แท้จริงของผู้บริโภคเพิ่มขึ้น สะท้อนจากการบริโภคทยอยฟื้นตัว
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวังลดลง”** ภาคการผลิตญี่ปุ่นขยายตัวเข้าสู่ระดับ 50 ครั้งแรกในรอบ 1 ปี คำสั่งซื้อใหม่ปรับปรุงดีขึ้นจากการบริโภคภายในประเทศ แต่การส่งออกยังลดลง โดยเฉพาะการส่งออกไปจีน ยุโรป อเมริกาเหนือ และเวียดนาม การจ้างงานขยายตัวตามภาระงานที่เพิ่มขึ้น ส่วนต้นทุนการผลิตเพิ่มขึ้นมากตามค่าแรง วัตถุดิบ และค่าขนส่ง ส่งผลให้ผู้ผลิตต้องปรับราคาขายแม้เผชิญการแข่งขันสูง



**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนเมษายน-พฤษภาคม 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ
* **สัญญาณไฟสีเขียวอ่อน หมายถึง** ส่งสัญญาณปกติเบื้องต้น
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดงอ่อน หมายถึง** ส่งสัญญาณไม่ปกติเบื้องต้น
* **สัญญาณไฟสีแดง หมายถึง** ส่งสัญญาณไม่ปกติระยะรุนแรง

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

